CELEX: 31986R1399
Language: el
Date: 1986-05-12 00:00:00
Title: Κανονισμός (ΕΟΚ) αριθ. 1399/86 της Επιτροπής της 12ης Μαΐου 1986 που τροποποιεί τον κανονισμό (ΕΟΚ) αριθ. 1146/86 περί θεσπίσεως μέτρων διασφαλίσεως κατά την εισαγωγή γλυκών πατατών

Avis juridique important

|

31986R1399

Κανονισμός (ΕΟΚ) αριθ. 1399/86 της Επιτροπής της 12ης Μαΐου 1986 που τροποποιεί τον κανονισμό (ΕΟΚ) αριθ. 1146/86 περί θεσπίσεως μέτρων διασφαλίσεως κατά την εισαγωγή γλυκών πατατών  

Επίσημη Εφημερίδα αριθ. L 125 της 13/05/1986 σ. 0015 - 0015

***** ΚΑΝΟΝΙΣΜΟΣ (ΕΟΚ) αριθ. 1399/86 ΤΗΣ ΕΠΙΤΡΟΠΗΣ  της 12ης Μαΐου 1986  που τροποποιεί τον κανονισμό (ΕΟΚ) αριθ. 1146/86 περί θεσπίσεως μέτρων διασφαλίσεως κατά την εισαγωγή γλυκών πατατών  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 2727/75 του Συμβουλίου της 29ης Οκτωβρίου 1975 περί κοινής οργανώσεως αγοράς στον τομέα των σιτηρών (1), όπως τροποποιήθηκε τελευταία από τον κανονισμό (ΕΟΚ) αριθ. 3793/85 (2), και ιδίως το άρθρο 20 παράγραφος 2,  Εκτιμώντας:  ότι με τον κανονισμό (ΕΟΚ) αριθ. 1146/86 της Επιτροπής (3) αναστέλλεται η έκδοση πιστοποιητικών εισαγωγής για τις γλυκιές πατάτες που υπάγονται στη διάκριση 07.06 Β του κοινού δασμολογίου, από τις 19 Απριλίου 1986·  ότι για πρώτη φορά αναστέλλεται η έκδοση πιστοποιητικών για τα προϊόντα αυτά και αυτό συμβαίνει μάλιστα κατά την περίοδο φόρτωσης· ότι είναι επιθυμητό να ληφθεί υπόψη η ιδιαίτερη κατάσταση των προϊόντων που βρίσκονται στο στάδιο της φόρτωσης ή της θαλάσσιας μεταφοράς κατά την 19η Απριλίου 1986·  ότι, αποβλέποντας στον έλεγχο και στη διοικητική διαχείριση, η διάρκεια ισχύος των πιστοποιητικών που εκδίδονται κατ' εφαρμογή του παρόντος κανονισμού πρέπει να είναι περιορισμένη,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Στο άρθρο 1 του κανονισμού (ΕΟΚ) αριθ. 1146/86 προστίθενται τα ακόλουθα τρία εδάφια:  «Ο παρών κανονισμός δεν εφαρμόζεται στα προϊόντα για τα οποία αποδεικνύεται ότι βρίσκονται στο στάδιο της φόρτωσης την ημέρα της δημοσίευσης του παρόντος κανονισμού ή ότι είχαν εγκαταλείψει την προμηθεύτρια χώρα κατά την ημερομηνία αυτή.  Προς ικανοποίηση της αρμόδιας αρχής οι ενδιαφερόμενοι αποδεικνύουν την τήρηση των όρων που προβλέπονται στο δεύτερο εδάφιο.  Η διάρκεια ισχύος των πιστοποιητικών που εκδίδονται κατ' εφαρμογή του παρόντος άρθρου περιορίζεται μέχρι τις 30 Ιουνίου 1986.»  Άρθρο 2  Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.  Εφαρμόζεται από τις 19 Απριλίου 1986.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 12 Μαΐου 1986.  Για την Επιτροπή  Frans ANDRIESSEN  Αντιπρόεδρος  (1), ΕΕ αριθ. L 281 της 1. 11. 1975, σ. 1.  (2) ΕΕ αριθ. L 367 της 31. 12. 1985, σ. 19.  (3) ΕΕ αριθ. L 103 της 19. 4. 1986, σ. 58.